ಕಾರ್ತಿಕ್‌ಗೆ ಹುಡುಗಿ ಇದ್ದಾಳೆ, ಗೊತ್ತಿದ್ರು ಬೀಳಲು ನಾನು ಬಕ್ರನಾ- ಸ್ನೇಹಿತ್‌ಗೆ ನಮ್ರತಾ ಪ್ರಶ್ನೆ

ಬಿಗ್ ಬಾಸ್ ಮನೆಯಲ್ಲಿ (Bigg Boss House) ಸ್ನೇಹಿತ್ (Snehith) ಎಲಿಮಿನೇಷನ್ ನಂತರ ಕಾರ್ತಿಕ್ ಜೊತೆ ನಮ್ರತಾ ಒಡನಾಟ ಹೊಂದಿದ್ದರು. ಇದೀಗ ಬಿಗ್ ಮನೆಯ ಮಾಜಿ ಸ್ಪರ್ಧಿಗಳು ಮನೆಗೆ ಬಂದ ಬೆನ್ನಲ್ಲೇ ನಮ್ರತಾಗೆ ಆಗಿರೋ ಕೆಟ್ಟ ಟ್ರೋಲ್ ಬಗ್ಗೆ ತಿಳಿದಿದೆ. ಈ ಬಗ್ಗೆ ಸ್ನೇಹಿತ್ ಮುಂದೆ ನಮ್ರತಾ (Namratha Gowda) ಕಣ್ಣೀರು ಸುರಿಸಿದ್ದಾರೆ. ಕಾರ್ತಿಕ್‌ಗೆ ಹುಡುಗಿ ಇದ್ದಾಳೆ, ಗೊತ್ತಿದ್ರೂ ಬೀಳಲು ನಾನು ಬಕ್ರನಾ ಎಂದು ಕೇಳಿದ್ದಾರೆ.

ಕಾರ್ತಿಕ್ (Karthik Mahesh) ಹಾಗೂ ನಮ್ರತಾ (Namratha) ತಮಾಷೆಗೆ ಫ್ಲರ್ಟ್ ಮಾಡುತ್ತಿರುವ ವಿಷಯ ಸೋಷಿಯಲ್ ಮೀಡಿಯಾದಲ್ಲಿ ಟ್ರೋಲ್ (Troll) ಆಗಿರುವುದನ್ನ ನಮ್ರತಾಗೆ ಸ್ನೇಹಿತ್ ತಿಳಿಸಿದ್ದಾರೆ. ಇದರಿಂದ ಬೇಸರಗೊಂಡ ನಮ್ರತಾ ಕಣ್ಣೀರು ಸುರಿಸಿದ್ದಾರೆ. ನನಗೆ ಇಲ್ಲಿರೋಕೆ ಇಷ್ಟವಿಲ್ಲ. ನನ್ನ ಕ್ಯಾರೆಕ್ಟರ್‌ನ ನಾನು ರಿಸ್ಕ್ ಮಾಡಿಕೊಳ್ಳಲ್ಲ. ಪ್ಲೀಸ್ ನನ್ನ ಮನೆಗೆ ಕರ್ಕೊಂಡು ಹೋಗಿ ಎಂದು ಸ್ನೇಹಿತ್ ಮುಂದೆ ನಮ್ರತಾ ಕಣ್ಣೀರಿಟ್ಟಿದ್ದಾರೆ.

ಬಿಗ್ ಬಾಸ್‌ಗೆ ಬಂದ ಕೂಡಲೆ ವಿನಯ್, ಸಂಗೀತಾ, ವರ್ತೂರು ಸಂತೋಷ್, ತುಕಾಲಿ ಸಂತು ಮುಂತಾದವರೊಂದಿಗೆಲ್ಲಾ ಸ್ನೇಹಿತ್ ಮಾತನಾಡಿದರು. ಆದರೆ, ಈ ಹಿಂದೆ ಇದ್ದಂತೆ ನಮ್ರತಾ ಜೊತೆಗೆ ಸ್ನೇಹಿತ್ ಆತ್ಮೀಯವಾಗಿ ನಡೆದುಕೊಳ್ಳಲಿಲ್ಲ. ಹೀಗಾಗಿ ನಮ್ರತಾ ಮಂಕಾಗಿದ್ದರು. ಇದನ್ನೇ ತನಿಷಾ ಪ್ರಶ್ನೆ ಮಾಡಿದರು. ಯಾಕೆ ನೀವು ಅವರೊಂದಿಗೆ ಸರಿಯಾಗಿ ಮಾತನಾಡುತ್ತಿಲ್ಲ? ಪಾಪ ಅವರು ಕಾಯ್ತಿದ್ದಾರೆ. ಬೇಸರ ಮಾಡಿಕೊಂಡಿದ್ದಾರೆ ಎಂದು ತಿಳಿ ಹೇಳಿದ್ದರು. ಇದನ್ನೂ ಓದಿ:ಅಭಿಮಾನಿಗಳ ಸಾವಿನ ನೋವಲ್ಲೇ ಇದ್ದಾರೆ ಯಶ್: ಆಪ್ತರ ಮಾತು

ಕೆಟ್ಟ ಟ್ರೋಲ್ ವಿಚಾರ ಅರಿತ ಮೇಲೆ ನನ್ನನ್ನ ಮನೆಗೆ ಕರ್ಕೊಂಡ್ ಹೋಗಿ. ಇಲ್ಲಿರೋದು ನನಗೆ ಇಷ್ಟ ಆಗ್ತಿಲ್ಲ. ಏನು ಆಗ್ತಾ ಇದೆ ಅಂತ ನನಗೆ ಗೊತ್ತಿಲ್ಲ. ನಾನು ಇಲ್ಲಿ ಯಾರಿಗೂ ಅಟ್ಯಾಚ್ಡ್ ಆಗಿಲ್ಲ. ಕಾರ್ತಿಕ್ ಜೊತೆ ನಾನು ನಿಮ್ಮಷ್ಟೂ ಅಟ್ಯಾಚ್ಡ್ ಆಗಿಲ್ಲ. ಕಾರ್ತಿಕ್ ನನ್ನ ಕೈಹಿಡಿದುಕೊಳ್ಳುತ್ತಾರೆ ಅಷ್ಟೇ. ನನಗೇನೂ ಅನ್‌ಕಮ್ಫರ್ಟಬಲ್ ಅನಿಸೋದಿಲ್ಲ. ಒಮ್ಮೊಮ್ಮೆ ತುಂಬಾ ಲೋನ್ಲಿ ಫೀಲ್ ಆಗುತ್ತದೆ. ಬಹುಶಃ ಫ್ಲರ್ಟ್ ಮಾಡಿರೋದನ್ನ ನೋಡಿ ಯಾರೋ ಏನೋ ಅಂದುಕೊಂಡಿರಬೇಕು. ಅದು ಪ್ರಾಂಕ್ ಅಷ್ಟೇ. 60 ದಿನಗಳಾದ್ಮೇಲೆ ಯಾರಿಗೋ ಬೀಳೋಕೆ ನಾನೆಂಥ ಫೂಲ್ ಅಲ್ವಾ? ಎಂದು ಹೇಳುತ್ತಾ ನಮ್ರತಾ ಕಣ್ಣೀರು ಸುರಿಸಿದರು.

ಬಳಿಕ ವಿನಯ್, ಸ್ನೇಹಿತ್ ಬಳಿ ನಾನು ನಟಿ. ಸಾವಿರ ಜನ ಸಾವಿರ ತರಹ ಮಾತಾಡ್ತಾರೆ. ನನಗೆ ಇಲ್ಲಿರೋಕೆ ಇಷ್ಟವಿಲ್ಲ. ಕಾರ್ತಿಕ್ ಜಸ್ಟ್ ಫ್ರೆಂಡ್ ಅಷ್ಟೇ. ಅವನು ನನಗೆ ಅನ್‌ಕಮ್ಫರ್ಟಬಲ್ ಫೀಲ್ ಮಾಡಿಲ್ಲ. ನಾವು ಪ್ರಾಂಕ್ ಮಾಡಿದ್ವಿ ಅಷ್ಟೇ. ಕಾರ್ತಿಕ್‌ಗೆ ಹೊರಗಡೆ ಹುಡುಗಿ ಇದ್ದಾರೆ. ಆದರೂ ಅವರನ್ನ ಇಷ್ಟಪಡೋಕೆ ನಾನು ಅಂತಹ ಫೂಲಾ? ಎಂದ ನಮ್ರತಾಗೆ ಇಂತಹ ವಿಚಾರದಲ್ಲಿ ಪ್ರಾಂಕ್ ಮಾಡೋದು ಅಷ್ಟು ಸರಿಯಲ್ಲ ಎಂದು ಸ್ನೇಹಿತ್ ಕಿವಿಹಿಂಡಿದ್ದಾರೆ.